b'\n_START_ARTICLE_\nOsnovna \xc5\xa1ola Frana Ro\xc5\xa1a Celje\n_START_PARAGRAPH_\nOsnovna \xc5\xa1ola Frana Ro\xc5\xa1a Celje je osnovna \xc5\xa1ola v Celju. Le\xc5\xbei v mestni \xc4\x8detrti Nova vas na manj\xc5\xa1i vzpetini na vzno\xc5\xbeju severnega dela Golovca ob novi cestni povezavi s Hudinjo._NEWLINE_Izvr\xc5\xa1ni odbor Ob\xc4\x8dinske izobra\xc5\xbeevalne skupnosti v Celju je leta 1979 sprejel sklep o ustanovitvi \xc5\xa1ole v tem delu mesta. \xc5\xa0olo so za\xc4\x8deli graditi v za\xc4\x8detku tega leta po na\xc4\x8drtih arhitekta Mihe Polutnika. Imenovali so jo po Franu Ro\xc5\xa1u, pisatelju, pesniku, dramatiku in Maistrovem borcu na Koro\xc5\xa1kem._NEWLINE_Trenutna ravnateljica \xc5\xa1ole je Mojca Kolin, pomo\xc4\x8dnica pa Danica Grabar. V \xc5\xa1olskem letu 2007/2008 je bilo na \xc5\xa1oli 400 u\xc4\x8dencev.'